Kongeparet har blitt utførlig beæret i forbindelse med 75-årsjubileet sitt. I Stor-Elvdal har Ole Kristian Kjelling trådt til med et svært forseggjort kunstverk, kanskje det mest originale regentene har opplevd i sine tre kvart århundre lange liv.

Hel ved

Vedtabling er en kunst i Hedmark, og i og for seg i Norge ellers, noe suksessen til forfatter Lars Mytting Fra Elverum har vist: Ved på salgstopp

Men Ole Kristian Kjelling har tatt vedstabling til en ny, bokstavelig talt kunstnerisk, dimensjon.

- Jeg har formet stabelen som en skulptur og malt den, og ja, det har vært tidkrevende, sier Kjelling.

Regenten Harald og hans dronning Sonja er nøysomt stablet langs uthusveggen til ekteparet Ole Kristian og Zofie Kjelling. Portrettlikheten er stor, nærmest utrolig lik, med tanke på at materialet er ved.

Originalene i jubileumsstemning Foto: Yngve Tørrestad / NRK

Den kongelige vedstabelen er nennsomt og nøyaktig drapert i 3,2 meters bredde og 2,3 meters høyde langs uthusveggen.

Ustabilt vær

- Det mest utfordrende har vært å male i det ustabile været som har vært, med mye nedbør, men med tålmodighet og vannfast maling har det gått bra.

Kjelling har tidligere stablet et portrett av komponisten Rossini, men har ikke originalidéen til kongeparstabelen.

- Kona foreslo at jeg skulle lage dette i forbindelse med 75-årsjubileet., og det har vært morsomt, sier kunstneren til NRK.

Kunstverket er godt timet, for dronning Sonja følger etter sin make og blir 75 år førstkommende onsdag.

Slottets skatter skal landet rundt